
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/532/20.12.2010 


AVIZ

asupra propunerii legislative pentru modificarea şi completarea 

Legii nr. 571/2003 privind Codul Fiscal

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislativă pentru modificarea şi completarea Legii nr. 571/2003 privind Codul Fiscal, transmisă cu adresa Pl - x  nr. 514 din 9 noiembrie 2010 şi înregistrată cu nr. 30/532/10.11.2010.

Senatul a respins această propunere legislativă în şedinţa din 15 septembrie 2010, în calitate de primă Cameră sesizată.

Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 7 decembrie 2010.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 298/26.03.2010. 
Sub raport de obiectul şi conţinutul său, propunerea legislativă face parte din categoria legilor ordinare.
În  urma  dezbaterilor membrii Comisie au hotărât, în unanimitate, avizarea favorabilă a propunerii legislative, cu amendamente.
PREŞEDINTE,

Raluca  TURCAN
 Amendament admis 

	
	Text propunere legislativă
	Text propus de comisie


	Motivarea amendamentului

	1.
	Art. 1  Articolul 42 din Legea 571/2003 privind Codul Fiscal, publicată în Monitorul Oficial al României, Partea I nr. 927 din 23 decembrie 2003, cu modificările şi completările ulterioare, se completează după cum urmează:
(1) După litera (i) se introduc două noi nouă litere ( i1 şi i2 ), având următorul cuprins:

(i1) „bursele de creaţie acordate persoanelor din domeniile literaturii şi ale creaţiei artistice”

(i2) „bursele de cercetare acordate cercetătorilor ştiinţifici”

(2) După litera (t) se introduc două noi nouă litere (t1 şi t2), având următorul cuprins:

(t1) „premiile naţionale şi internaţionale acordate persoanelor din domeniile literaturii şi ale creaţiei artistice”

(t2) „premiile naţionale şi internaţionale acordate cercetătorilor ştiinţifici”
	Articol Unic. Articolul 42 din Legea 571/2003 privind Codul Fiscal, publicată în Monitorul Oficial al României, Partea I nr. 927 din 23 decembrie 2003, cu modificările şi completările ulterioare, se completează după cum urmează:
1.  La articolul 42 după litera i) se introduc două noi  litere, lit. i 1 ) şi lit. i 2),  cu următorul cuprins:

(i1) bursele de creaţie acordate persoanelor din domeniile literaturii şi ale creaţiei artistice şi interpretative;
(i2) bursele de cercetare acordate cercetătorilor ştiinţifici”

(2) După litera t) se introduc două noi litere t1) şi t2), cu următorul cuprins:

(t1) premiile naţionale şi internaţionale acordate persoanelor din domeniile literaturii şi ale creaţiei artistice şi interpretative;

(t2)   premiile naţionale şi internaţionale acordate cercetătorilor ştiinţifici”
( Amendament propus de Comisie)
	Pentru includerea artiştilor interpreţi şi executanţi, sintagmele folosite în legea dreptului de autor şi drepturilor conexe.


                  Preşedinte,                                                                                                                 Secretar,

Raluca TURCAN                                                                                                 Florin – Costin PÂSLARU

